钦定古今图书集成/明伦汇编/氏族典/第112卷 > 崔日知
## 钦定古今图书集成/明伦汇编/氏族典/第112卷 > 崔日知

按《唐书崔日用传》：“日用从父兄日知，字子骏，少孤贫，
力学，以明经进至兵部员外郎。与张说同为魏元忠
朔方判官，以健吏称。迁洛州司马。会谯王重福之变，
官司逃，日知独率吏卒助屯营击贼，以功加银青光
禄大夫，迁殿中少监，调授荆州长史，四迁京兆尹，封
安平县侯。坐赃，为御史李如璧所劾，贬歙县丞。后历”
殿中监，进中山郡公。《说》执政，荐为御史大夫，帝不许，
遂为“左羽林大将军”，俄授太常卿。终潞州长史，谥曰
襄。